Faren drev bilverksted og de flyttet til Oslo der Edith lærte klassisk ballett hos Rita Tori (1908–1967) og under den andre verdenskrig litt fridans hos Gerd Kjølaas (1909–2000). Roger debuterte som danser i 1945 hos Kjølaas, men hadde også egne oppsetninger i Stavanger dette frigjøringsåret og ble engasjert ved revyen Chat Noir. Derpå var hun ved den Birgit Cullberg-ledete Svenska Dansteatern til 1948 da hun ble med i Ny Norsk Ballett. Fra 1958 var hun ved den nystartede Operaballetten på Den Norske Opera, der hun ble den første med avskjedsforestilling i den Kjølaas-koreograferte , oppført i oktober 1964. Hun danset videre, og var i NRK-produksjonen over Birgit Cullbergs Peer Gynt-ballett i 1966.